Размеркаваўся Андрусь у Беларускі дзяржаўны музей народнай архітэктуры і побыту. “Мяне вабілі працы па рэстаўрацыі (гучна сказана: я, хутчэй, дапамагаў) старадаўніх беларускіх абразоў, — кажа ён. — Асабліва ўніяцкіх, XIX стагоддзя. Судакрананне з гэтай культурай адбілася і на маёй манеры, на выбары тэм”. Цвяроза ацаніўшы свае магчымасці як рэстаўратара, у 2013-м Такінданг з музея звольніўся, і сёння ён больш займаецца музыкай.